
ISPITNA PITANJA ZA  PISMENI ISPIT

Pozicija: Službenik za javne nabavke

1. Kada je u otvorenom postupku nabavke za sektorske ugovorne organe vrijednost nabavke roba i usluga jednaka ili veća od 50.000,00 KM, a manja od 800.000,00 KM, rok za prijem ponuda ne može biti kraći od?
2. Koje druge ugovorni organ obavezno zahtijeva u tenderskoj dokumentaciji kao jedan od minimalnih uslova za kvalifikaciju od kandidata/ponuđača?
3. U kojem roku najkasnije mogu zainteresirani ponuđači prije isteka roka za podnošenje zahtjeva za učešće ili ponuda u pisanoj formi tražiti od ugovornog organa pojašnjenje tenderske dokumentacije?
4. Period važenja ponude određuje ugovorni organ u tenderskoj dokumentaciji. Period važenja ne može biti kraći od roka navedenog u tenderskoj dokumentaciji, ali ugovorni organ ne može utvrditi rok kraći od?
5. Garancija za uredno izvršenje ugovora ne može se zahtijevati u iznosu većem od?
6. U kojem roku se izjavljuje žalba u odnosu na podatke iz obavještenja o javnoj nabavci?
7. Ugovorni organ može provesti postupak konkurentskog zahtjeva za dostavljanje ponuda u slučaju nabavke radova kada je procijenjena vrijednost nabavke radova manja od iznosa?
8. U kojem roku nakon zaprimanja žalbe ugovorni organ dužan utvrditi njenu blagovremenost, dopuštenost te da li je izjavljena od ovlaštenog lica i lica koje ima aktivnu legitimaciju?
9. Kada ugovorni organ u konkurentskom zahtjevu za dostavljanje ponuda primi jednu prihvatljivu ponudu, dodjeljuje ugovor tom ponuđaču u roku od?
10. Koje postupke sektorski ugovorni organ primjenjuje na ravnopravnoj osnovi kao osnovne postupke?
11. Ugovorni organ pokreće postupak javne nabavke donošenjem u pisanom obliku?
12. Da li u slučaju okvirnih sporazuma s više privrednih subjekata u kojem nisu određeni svi uslovi za zaključivanje ugovora o javnoj nabavci, cijena mora biti jedan od podkriterija ekonomski najpovoljnije ponude?
13. Koji postupak javne nabavke će primijeniti ugovorni organ kod kupovine zgrade?
14. Procijenjena vrijednost ugovora o javnoj nabavci je ukupna vrijednost?
15. Da li je u postupku javne nabavke putem direktnog sporazuma dozvoljeno pregovaranje o cijeni ili ponudi?
16. Koje aktivnosti poduzima ugovorni organ ako utvrdi da je žalba neosnovana?
17. Prije isteka opcije ponuda (perioda važenja ponude) ugovorni organ zahtijeva produženje iste i da se dostavi produžena garancija za ozbiljnost ponude. Ponuđač to odbija. Šta će učiniti ugovorni organ?
18. U slučaju da izabrani ponuđač naprimjer odbije da zaključi ugovor, da li ugovorni organ dodjeljuje ugovor ponuđaču čija je ponuda po rang-listi odmah nakon ponude najuspješnijeg ponuđača?
19. Ukoliko dobavljač zahtijeva promjenu cijene iz zaključenog ugovora, jer je do potrebe za izmjenom došlo zbog okolnosti koje pažljivi i savjesni ugovorni organ nije mogao predvidjeti, a ujedno se tom izmjenom ne mijenja cjelokupna priroda ugovora i to povećanje nije veće od 30% vrijednosti prvobitnog ugovora, ugovorni organ?
20. Koji je kriterij za dodjelu ugovora u konkurentskom zahtjevu za dostavljanje ponuda?
21. Ko vrši kontrolu javnih nabavki u Kantonu Sarajevo?
22. Garancija za ozbiljnost ponude ne može se zahtijevati u iznosu većem od?
23. Kod kog postupka javne nabavke se pri zaključivanju ugovora odluka o izboru donosi isključivo prema kriteriju ekonomski najpovoljnije ponude?
24. Da li je nabavka usluga iz Aneksa II Zakona o javnim nabavkama izuzeta od primjene zakona?
25. Da li se ugovori o javno-privatnom partnerstvu dodjeljuju u skladu sa Zakonom o javnim nabavkama?
26. Da li je o povjerljivim podacima mogu smatrati ukupne i pojedinačne cijene iskazane u ponudi?
27. Koje postupke sektorski ugovorni organ može primijeniti kao izuzetak pod uslovom da su za to ispunjeni uslovi utvrđeni ZJN?
28. U kom se postupku tenderska dokumentacija priprema i dostavlja u dva dijela, i to: a) u fazi pretkvalifikacije i b) u fazi poziva za dostavljanje ponuda koji obavezno sadrži i kriterije za dodjelu ugovora?
29. Da li okvirni sporazum može trajati duže od 4 godine?
30. Da li ugovorni organ objavljuje obavještenje o nabavci za nabavku roba, radova ili usluga čija je nabavke izuzeta od primjene ZJN?
31. Za koje postupke nabavki ugovorni organ objavljuje obavještenje o nabavci na portalu javnih nabavki?
32. Da li ugovorni organ u tenderskoj dokumentaciji obavezno zahtijeva dokaz o ispunjavanju kvalifikacionih uslova po pitanju sposobnosti obavljanja profesionalne djelatnosti?
33. Za koji period ugovorni organ u postupku javne nabavke radova može zahtijevati od kandidata/ponuđača spisak izvršenih ugovora u skladu sa članom 48. stav 2. ZJN, a koji su u vezi s predmetom nabavkom?
34. Da li ugovorni organ smije zaključivati ugovore o javnoj nabavci s privrednim subjektom, ako predstavnik ugovornog organa istodobno obavlja upravljačke poslove u tom privrednom subjektu ili je predstavnik ugovornog organa vlasnik poslovnog udjela, dionica odnosno drugih prava na osnovu kojih učestvuje u upravljanju, odnosno u kapitalu tog privrednog subjekta s više od 0,5%?
35. Da li ugovorni organ, ako je to opravdano predmetom nabavke, u tehničkoj specifikaciji smije uputiti kandidata/ponuđača na određenog proizvođača, na porijeklo ili na poseban postupak, na marke, patente, tipove ili određeno porijeklo, ako bi se time pogodovalo ili bi se isključili određeni privredni subjekti ili određeni proizvodi?
36. Ako ugovorni organ vrši izmjenu tenderske dokumentacije i te izmjene od kandidata/ponuđača zahtijevaju da izvrše značajne izmjene i/ili da prilagode njihove ponude, ugovorni organ dužan je produžiti rok za podnošenje zahtjeva za učešće ili ponuda najmanje za?
37. Alternativna ponuda može biti dopuštena samo onda kada je kriterij za dodjelu ugovora?
38. Da li kandidat/ponuđač koji je samostalno podnio zahtjev za učešće, odnosno ponudu, može biti član grupe kandidata/ponuđača u istom postupku javne nabavke?
39. Da li u uslovi za kvalifikaciju kandidata, odnosno ponuđača iz čl. 45. do 51. ovog zakona mogu biti uključeni za ocjenu ponuda?
40. U članu 72. stav 1. ZJN je propisano da ugovorni organ dostavlja na potpis izabranom ponuđaču prijedlog ugovora, i to nakon isteka roka od 15 dana, računajući od dana kada su svi ponuđači obaviješteni o izboru najpovoljnije ponude. Da li se ugovor može potpisati prije isteka roka od 15 dana?

